Marvin Bracy

Marvin Bracy (født 15. desember 1993 i Orlando i Florida) er en sprinter og fra USA. Han spilte tidligere amerikansk fotball, men startet med friidrett i 2010. Ved VM i friidrett innendørs 2014 fikk han sølv individuelt på 60 meter. 

 Karriere 
Bracy deltok i sitt første friidrettsstevne da han gikk på highschool: Florida High School Class 4A i 2010. Her løp han 100 meter på 10,29 med 2,8 m/s medvind. Dette er den raskeste tiden i stevnets historie.FLO Track - B 100 F01 (Bracy 10.19 *Unofficial State Record, 2010 Florida 4A) , besøkt 15. juli 2015. Han vant både 100 og 200 meter ved dette stevnet. Hans raskeste tider i 2010 ble 10,42 på 100 meter og 21,39 på 200 meter.IAAF - Marvin Bracy - Progression, besøkt 15. juli 2015.

Mens han fortsatt gikk på high school deltok han ved USA-mesterskapet i friidrett for junior 2010. Som feltets yngste løp han inn til 6.-plass på 100 meter, med tiden 10,58, der Micheal Granger vant distansen.USATF - 2010 USA Junior Outdoor Track & Field Championships - Men 100 Meter Dash Junior , besøkt 15. juli 2015. Han deltok i innledningsheatet på 4 x 100 meter stafett ved junior-VM i friidrett 2010, der USA til slutt vant gull. 

Han satte personlig rekord på 100 meter med 10,28 da han vant Florida State University Relays i mars 2011.Orlando Sentinel - Boone's Bracy blows away college runners , besøkt 16. juli 2015. I juni deltok han ved USA-mesterskapet for juniorer i Eugene, der han vant 100 meter med tiden 10,05 med 2,2 m/s medvind.USATF - 2011 USA Junior Outdoor Track & Field Championships - Men's 100 Meter Dash Junior - Final , besøkt 16. juli 2015. Dette var den nest raskeste 100 meteren i Florida high schools historie, kun Jeff Demps har løpt raskere, i 2008.Orlando Sentinel - Boone sprinter runs 2nd-fastest time ever for Florida high-schooler , besøkt 16. juli 2015. Han ble tatt ut til å delta i det panamerikanske juniormesterskapet i Miramar i Florida, der han vant 100 meter individuelt, foran Keenan Brock og Aaron Brown, og han deltok også på USAs lag som vant 4 x 100 meter stafett. 

I 2012 løp han inn til årsbestenotering i verden på 55 meter innendørs, da han 29. januar løp på 6,08 ved Jimmy Carnes Youth Invitational i Gainesville.Orlando Sentinel - Orlando's Marvin Bracy runs world's fastest indoor 55 meters of season , besøkt 16. juli 2015. Denne tiden var også nasjonal high school-rekord.Warchant.com - Marvin Bracy Breaks National Record in 55m Dash , besøkt 16. juli 2015. I mars vant han 100 meter ved Texas Relays, med 10,06 sekunder i 2,4 m/s medvind. 

Bracy ble profesjonell sprinter i 2013, da han signerte avtale med Adidas.FLO Track - Marvin Bracy Beats Jeff Demps in First Race as a Professional , besøkt 16. juli 2015. Hans første løp som profesjonell var Arena Games i Helversum i Nederland i juli, der han vant 100 meter med tiden 10,18. 

Han vant 60 meter ved New Balance Indoor Grand Prix i februar 2014. Han vant også 60 meter ved USA-mesterskapet i friidrett innendørs 2014, ett hundredels sekund foran Trell Kimmons.USATF - 2014 USATF Indoor Championships , besøkt 16. juli 2015. Bracy satte her personlig rekord med tiden 6,48. I mars deltok han ved VM i friidrett innendørs 2014 i Sopot i Polen. Der løp han på 6,51 i finalen, og fikk sølv bak britiske Richard Kilty. Ved NTC/PURE Spring Invitational i april vant han 100 meter, og satte personlig rekord på 200 meter med 20,55, der han kom på 5.-plass.Elite Timing - NTC/PURE Athletics Spring Invitational - 4/26/2014, besøkt 16. juli 2015. Ved IAAF World Relays 2014 deltok han på USAs lag på 4 x 100 meter stafett, med disse ble diskvalifisert i innledningsheatet på grunn av feil veksling. 

I 2015 forsvarte han tittelen sin på 60 meter ved USA-mesterskapet i friidrett innendørs 2015, denne gangen løp han på 6,55. Han vant også World Challenge-møtet i Beijing i mai, med tiden 9,95. I Diamond League 2015 vant han 100 meter ved British Grand Prix i Birmingham 7. juni, der han satte ny personlig rekord med 9,93 sekunder, med 2,0 m/s medvind, som er gyldig vind med tanke på personlig rekord. Han deltok ved USA-mesterskapet i friidrett 2015, og kom på 2.-plass i sitt innøedningsheat, men deltok ikke i semifinalen selv om han var kvalifisert.USA Track and Field - USATF Championships - 6/25/2015 to 6/28/2015 Hayward Field, Eugene, Ore. Results , besøkt 13. november 2015.

Han vant 60 meter igjen ved USA-mesterskapet i friidrett innendørs 2016. Han ble tatt ut til VM i friidrett innendørs 2016, der han nådde finalen, og endte på 7.-plass med tiden 6,56.

 Referanser 

 Eksterne lenker 


Kategori:Personer fra Orlando
Kategori:Sprintere fra USA
Kategori:VM-sølvmedaljevinnere i friidrett for USA
Kategori:VM-sølvmedaljevinnere i friidrett innendørs for USA
Kategori:VM-bronsemedaljevinnere i friidrett innendørs for USA
Kategori:Deltakere for USA under VM i friidrett innendørs 2014
Kategori:Deltakere for USA under VM i friidrett innendørs 2016
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under VM i friidrett innendørs 2022
Kategori:Deltakere for USA under VM i friidrett 2022